khistorydata/jeongjo-sjw-relations huggingface dataset:
정조 8년
甲辰四月十三日午時。上御重熙堂。右承旨右副承旨入侍時。右承旨金思穆。右副承旨趙興鎭。記事官沈晉賢李崑秀尹行任。以次進伏訖。上曰。文武臣專經講榜。催促書入。賤臣承命出傳。上曰。藥房提調。持茶飮入侍。右承旨先爲退去。思穆及賤臣承命出。與都提調徐命善。提調金華鎭。副提調吳載純。檢校直提學徐浩修。二直提學徐有防。醫官吳道炯康命吉丁文壽。捧茶飮偕入。上命道炯等。更爲診候訖。道炯曰。脈體比朝有浮數之意矣。文壽曰。臣意則比朝一樣。三子茶恐有過峻之慮矣。命吉曰。脈候輕按則浮數。重按則沈緩。兩醫官所見。似以此不同矣。上曰。丁文壽之言旣如此。三子飮何以爲之耶。道炯曰。臣意則感候之不得卽解。亦因痰滯之不得開豁也。若進三子飮。則必有顯效。決無過峻之慮矣。命善曰。旣非湯劑。卽是茶飮。則連爲進御。似不過峻矣。上進御後。命醫官先退。命善曰。明早亦當承候。而醫官則姑令待令於近處乎。上曰。不必然矣。命善曰。臣許久阻候於元子宮。後日輔養官相見禮時。竊欲隨人一瞻矣。上曰。好矣。上曰。金啓洛通淸。何不爲之耶。命善曰。吏郞有故。不得爲之云矣。上曰。提調家諸人。皆除授玉堂乎。命善曰。金尙集金魯鎭宇鎭。皆除授矣。上曰。金宇鎭則不可入於堂錄。故果除授矣。徐瀅修何當出仕云耶。命善曰。以渠情勢。姑難出仕。而前後恩敎。只增惶蹙矣。命退。命善等先退。上曰。上番翰林出去。兼春秋使之入侍。崑秀承命退。記注官金健修進伏。上曰。注書出去。問于徐浩修。綸綍謄出。至於何年乎。知入。賤臣承命出問後。以至於己亥年之意。回奏。上曰。檢校直提學。使之入侍。健修承命出傳。與徐浩修偕入。上曰。沁留所校正綸綍。在內閣乎。浩修曰。然矣。上曰。使之持入。健修承命出持入。上覽訖。命退。諸臣以次退出。
정조 8년
甲辰四月十三日申時。上御三善齋。坐直承旨入侍時。行左承旨朴祐源。假注書金孝建。記事官李崑秀尹行任。以次進伏訖。上曰。入直閣臣。來待政院乎。祐源曰。未及來詣矣。上曰。稟事閣臣。使之入侍。賤臣承命出。與二直提學徐有防。偕入進伏。上命書經筵官閔彝顯疏批訖。命退。諸臣以次退出。
정조 8년
行都承旨吳載純坐。行左承旨朴祐源坐。右承旨金思穆坐。左副承旨柳誼坐。右副承旨趙興鎭坐直。同副承旨金載瓚坐直。注書沈晉賢仕一員未差。假注書金孝建仕直。事變假注書鄭觀輝仕。
정조 8년
吳載純啓曰。同副承旨金載瓚。今日不爲仕進。卽爲牌招。何如。傳曰。允。
정조 8년
朴祐源啓曰。藥房都提調徐命善。提調金華鎭。副提調吳載純爲承候來待矣。傳曰。入侍。
정조 8년
傳于趙興鎭曰。右副承旨入侍。
정조 8년
以專經文臣不通人禁推傳旨。傳于朴祐源曰。敍用屬耳。無怪其不能鍊誦。分揀。
정조 8년
以專經武臣不通人禁推傳旨。傳于柳誼曰。文臣旣已分揀。一體分揀。
정조 8년
吳載純啓曰。注書沈晉賢病。代以前假注書朴能源。姑令仍察廳任。何如。傳曰。允。
정조 8년
臺諫前望單子入之。大司憲蔡弘履。執義沈基泰。掌令柳翼之池應龍。持平韓用龜。大司諫李時秀。司諫李東郁。獻納李謙彬。正言鄭萬始徐瀅修落點。
정조 8년
玉堂前望單子入之。應敎李魯春。副應敎徐有成。校理柳孟養金履鏞。副校理李翼晉。修撰洪樂恒姜。副修撰權裕李顯默落點。
정조 8년
以正言鄭萬始牌不進罷職傳旨。傳于趙興鎭曰。只推。
정조 8년
以正言徐瀅修牌不進罷職傳旨。傳于趙興鎭曰。此傳旨勿施。禁推傳旨捧入。
정조 8년
以副校理金啓洛牌不進罷職傳旨。傳于趙興鎭曰。只推。更爲牌招。
정조 8년
以吏兵曹同罪未敍用人別單。傳于金載瓚曰。倂蕩滌敍用。
정조 8년
吏曹口傳政事。兼春秋單李祖承。
정조 8년
兵曹口傳政事。副司果單李勉兢趙濟魯。
정조 8년
大司諫李時秀啓曰。臣姿性言議。本不合於淸朝耳目之任。況此薇垣長席。地望尤別。如臣庸愚。不宜濫叨。且臣父臣福源。方在相府。廟堂臺閣。乃是殿陛相可否之職。故從前如臣處地者。以此辭避。輒蒙許免。嚴召之下。雖不得不章皇祗肅。而揆以私義。決難仍冒。其何可一刻晏然於臺次乎。請命遞斥臣職。答曰。爾父雖在揆地。而左右揆或與首揆差異。且已例有無。未能詳知。不可以此輕遞言官。勿辭。
정조 8년
獻納李謙彬啓曰。臣於見叨之職。曾經亞諫。揆以格例。不可仍冒。請命遞斥臣職。答曰。依啓。
정조 8년
甲辰四月十四日卯時。上御重熙堂。承候諸臣入侍時。都提調徐命善。提調金華鎭。副提調吳載純。閣臣徐浩修徐有防鄭東浚。記事官沈晉賢李崑秀尹行任。醫官吳道炯康命吉丁文壽。以次進伏訖。上曰。左承旨入侍。出榻敎賤臣承命出。與行左承旨朴祐源偕入。上曰。右承旨傳香後。馳詣宗廟景慕宮。奉審摘奸以來。出榻敎命善曰。夜間聖候。若何。痰候寢睡之節。亦若何。上曰。與昨一樣矣。命善曰。昨日所進茶飮。有動靜乎。上曰。別無動靜矣。仍命醫官入診訖。道炯曰。脈體之微數。猶如昨日矣。命善謂道炯曰。然則當進湯劑乎。道炯曰。生栗及大棗生薑。濃煎作茶。則善於和解矣。上曰。然則以材料內入。以爲自內煎試之地。可也。命善曰。臣等則午間更當承候矣。上曰。唯。仍命藥房退去。命善等先退。上曰。昨下御製。皆已較正乎。浩修曰。未及盡謄矣。上曰。正書後較準之役。使抄啓文臣爲之。好矣。浩修曰。院上件謄書後。當使校準矣。命退。諸臣以次退出。
정조 8년
甲辰四月十四日午時。上御誠正閣。右副承旨入侍時。右副承旨趙興鎭。二直提學徐有防。假注書金孝建。記事官李崑秀尹行任。以次進伏訖。上曰。玉堂在外。及未肅拜人。知入。賤臣承命出。以在外二人。未肅拜六人之意。還奏。上曰。藥房都提調以下竝入侍。賤臣承命出傳。與都提調徐命善。提調金華鎭。副提調吳載純。檢校直提學徐浩修。注書沈晉賢。醫官吳道炯康命吉丁文壽。以次進伏訖。上命道炯入診。道炯等。以次診察後退伏。命善曰。脈候。如何。道炯曰。比昨頗有減勢矣。命吉等曰。臣等所見。亦無異矣。命善曰。湯劑自今煎入。何如。命吉曰。姑待數日。更察脈候。相議製進。似好矣。上曰。唯。上命書傳敎曰。在外及未肅拜玉堂許遞。前望單子入之。又命書傳敎曰。新除授玉堂。待下批。牌招入直。又命書傳敎曰。至親四人。皆以中批除館職。雖謂之事不偶然。可也。副司果金啓洛。副校理除授。上曰。左承旨使之入侍。賤臣承命出。與行左承旨朴祐源。偕入進伏。命書傳敎曰。有未署經守令云。山林外。呈告及未肅拜在外臺諫竝許遞。前望單子入之。待下批牌招。使之署經。仍令當日辭朝。命退。諸臣以次退出。
정조 8년
甲辰四月十四日申時。上御誠正閣。右副承旨趙興鎭。假注書金孝建。記事官金鳳顯尹行任。以次進伏訖。上曰。同副承旨使之入侍。賤臣承命出。與同副承旨金載瓚。偕入進伏。上曰。臺諫牌去來知入。賤臣承命出。以正言徐瀅修牌不進之意。還奏。上命書傳敎曰。臺銜與館職大異。元無必遞之義。向來傳敎。昭晳無餘。到今更安敢復事逡巡。此傳旨勿施。更卽牌招。使之署經。又命書傳敎曰。近來銓曹擧行。太不成說。通淸官案事面。與他官案。尤有自別。而初不修整。已身故人書之。已通淸人不書。此外許多不察之端。不一而足。政望點下之時。未免當點者不得蒙點。此豈成說之事乎。況官案修整入啓。承宣與該郞。相對較準。蓋出於重事體之本意。此後官案。又復有如前不察之事。該房承旨與該郞。難免重勘。以此嚴飭。前望漏書。必是堂上之不察。當該堂上。竝從重推考。命退。承史以次退出。
정조 8년
行都承旨吳載純坐。行左承旨朴祐源坐直。右承旨金思穆坐。左副承旨柳誼坐直。右副承旨趙興鎭坐。同副承旨金載瓚坐。注書沈晉賢病一員未差。假注書金孝建仕朴能源仕直。事變假注書鄭觀輝仕。
정조 8년
金思穆啓曰。合辭闕啓。已至多日。事甚未安。除在外傳旨未下外。未肅拜呈告人員。竝卽牌招。何如。傳曰。允。
정조 8년
以十六日儒生殿講取稟。傳于朴祐源曰。二十六日爲之。
정조 8년
柳誼啓曰。藥房都提調徐命善。提調金華鎭。副提調吳載純爲承候來待矣。傳曰。入侍。
정조 8년
以副應敎徐有成。校理柳孟養金履鏞。副校理李翼晉。修撰洪樂恒。副修撰權裕李顯默牌不進罷職傳旨。傳于朴祐源曰。只推。
정조 8년
以監賑使南關移劃穀分俵事狀啓。傳于柳誼曰。萬數穀物之無事到泊。誠甚多幸。差員姓名。何不依初下敎開錄狀聞乎。以此意卽爲回諭。
정조 8년
以開城留守苧布商被殺事狀啓。傳于柳誼曰。嚴飭捕廳。斯速搜訪。以除平民之弊。自卿營亦爲嚴飭譏捕。期於捉得事。回諭。
정조 8년
柳誼。以戶曹言啓曰。臣一祥。今日以全羅道法聖倉漕船點檢事。出來江上矣。慶尙道右漕倉所屬晉州等七邑。癸卯條田三稅及大同。合米太二萬一千五十一石零。本倉漕船二十一隻分載。亦爲無事來泊。故一體點檢之意。敢啓。傳曰。知道。
정조 8년
金載瓚。以賑恤聽言啓曰。倉洞契居李召史。乳養六七朔遺棄女兒矣。原春道淮陽地居方召史。以其女欲爲推去。告于西部。自該部。査問其來歷於方召史接主人處後。捧侤音出給事。今四月初十五日牒呈。故依節目出給之意。敢啓。傳曰。知道。
정조 8년
柳誼。以摠戎廳言啓曰。本廳壯抄左部左司左哨官李寅桓。身爲屯哨官。莫重屯軍都案。不能詳察。以致虛實之混雜。事關紀律。爲先汰去之意。敢啓。傳曰。知道。
정조 8년
持平韓用龜啓曰。大司諫李時秀。以臣姿性言議。本不合於淸朝耳目之任。況此薇垣長席。地望尤別。如臣庸愚。不宜濫叨。且臣父臣福源。方在相府。廟堂臺閣。乃是殿陛相可否之職。故從前如臣處地。以此辭避。輒蒙許免。嚴召之下。雖不得不章皇祗肅。而揆以私義。決難仍冒。其何可一刻晏然於臺次乎。引嫌而退。職無應避。事有相妨。已例所在。亦足依據。請大司諫李時秀遞差。答曰。依啓。
정조 8년
甲辰四月十五日卯時。上御誠正閣。同副承旨入侍時。同副承旨金載瓚。假注書朴能源。記事官金鳳顯尹行任。以次進伏訖。上曰。藥房都提調以下入侍。賤臣承命出。與都提調徐命善。提調金華鎭。副提調吳載純。檢校直提學徐浩修。二直提學徐有防。假注書金孝建。醫官吳道炯康命吉丁文壽。偕入進伏。命善進前曰。夜來聖候諸節。若何。上曰。比昨似有減勢矣。仍命道炯等。以次診察訖。命善顧問道炯等曰。脈候夜來。何如。道炯等曰。比昨顯勝矣。命善曰。然則湯劑姑觀數日。進御。何如。上曰。唯。仍命都提調以下先退。下敎曰。左承旨右副承旨檢校直閣入侍。朴祐源趙興鎭鄭東浚進伏。以正言徐瀅修禁推傳旨。命興鎭書傳敎曰。不必捧供。分揀。遞差傳旨勿施。更卽牌招。仍命退。諸臣以次退出。
정조 8년
甲辰四月十五日午時。上御誠正閣。左承旨入侍時。行左承旨朴祐源。假注書朴能源。記注官金健修。記事官尹行任。二直提學徐有防。以次進伏訖。上命書傳敎曰。法聖漕船來到。差員纔已肅拜。點船使卽擧行。近聞曾經道伯言。捧穀之際。誅求日滋。船漢邑屬。每多難支之弊云。況今歉歲。尤宜各別察戢。萬一如前循習。堂郞難免不察之責。以此嚴飭戶曹。仍令廟堂。時或發遣備郞摘奸。以爲隨現論罪之地。上曰。翰林先生案入之。健修承命捧入。仍命退。諸臣以次退出。
정조 8년
行都承旨吳載純坐。行左承旨朴祐源坐。右承旨金思穆坐。左副承旨柳誼坐。右副承旨趙興鎭坐直。同副承旨金載瓚坐直。注書沈晉賢病一員未差。假注書金孝建仕朴能源仕直。事變假注書鄭觀輝仕。
정조 8년
朴祐源啓曰。明日常參。取稟。傳曰。停。
정조 8년
傳于吳載純曰。工房承旨入侍。
정조 8년
傳于吳載純曰。政官牌招開政。
정조 8년
有政。吏批。判書李在簡進。參判金夏材進。參議趙鼎鎭式暇。行都承旨吳載純進。以姜垣爲掌令。金健修爲戶曹正郞。李聖圭爲大司諫。李祖承爲獻納。校書副正字單金致簡。
정조 8년
柳誼。以兵曹言啓曰。景福宮衛將金旗成兼帶軍門將校。番次掣礙。呈狀乞遞。不可强令察任。今姑改差。何如。傳曰。允。
정조 8년
兵批。判書徐有隣進。參判鄭昌順。參議鄭枋病。參知朴聖彬入直進。左副承旨柳誼進。以南玄老爲僉知。尹勉升爲曹司五衛將。趙濟魯爲文兼。李禹昌爲武兼。鄭齊羽爲景福將。副護軍單李得濟李文爀李仁秀李潤謙閔光晉李運昌。副司直單宋載經兪恒柱。
정조 8년
朴祐源。以弘文館言啓曰。副應敎徐有成。校理柳孟養金履鏞。副校理李翼晉。修撰洪樂恒。副修撰權裕李顯默。旣有只推之命。竝卽牌招察任。何如。傳曰。允。
정조 8년
傳于朴祐源曰。玉堂番次苟艱云。違牌人員竝許遞。以在京無故人差出。待下批牌招。推移入直。
정조 8년
傳于金載瓚曰。懷仁縣監。今日政。各別擇差。
정조 8년
傳于金載瓚曰。玉堂多窠。不盡差出。參政政官。從重推考。
정조 8년
以玉堂望筒。傳于金載瓚曰。此望筒勿施。更爲擬入。
정조 8년
吳載純。以吏批言啓曰。氷庫別提全大重呈狀內。身病甚重。勢難察任云。今姑改差。何如。傳曰。允。
정조 8년
再政。吏批。以李兢淵爲副應敎。沈基泰李延伋爲校理。李度謙爲副校理。安策爲修撰。李東稷朴廣源爲副修撰。安廷鐸爲懷仁縣監。李正模爲戶曹佐郞。李濟萬爲執義。李養鼎爲大司諫。兪彦脩爲司諫。李碩九爲掌令。徐有防爲副提學。李喜仁爲氷庫別提。李天穆爲引儀。鄭重祿爲禮曹正郞。兼春秋單金健修。
정조 8년
傳于金載瓚曰。懷仁縣監。使之當日辭朝。兩司竝卽牌招署經。山林外。在外人許遞。今日政差出。待下批一體牌招擧行。
정조 8년
傳于金載瓚曰。新錄玉堂之無情勢者。以違牌爲事。此亦有關紀綱。今日政新除玉堂違牌人。直捧禁推傳旨。牌去來。申飭。
정조 8년
傳于金載瓚曰。政官牌去來不爲催促。當該承旨爲先推考。
정조 8년
金載瓚啓曰。臺諫在外及未差之代。旣有開政差出之命。而正言一窠。不爲差出。守令署經。將無以備員。當該銓官推考。正言未差之代。仍卽差出。待下批一體牌招。何如。傳曰。允。
정조 8년
有政。吏批。判書李在簡進。參判金夏材牌不進。參議趙鼎鎭式暇。同副承旨金載瓚進。以申致權爲司諫。李勉兢成種仁爲修撰。洪樂淵爲正言。
정조 8년
傳于吳載純曰。藥房入侍。
정조 8년
傳于金載瓚曰。昨日聽傳敎漢城府郞廳拿處。
정조 8년
以全羅監司泰仁縣民家燒燼事狀啓。傳于金載瓚曰。値此歉歲。尤宜撥例賙救。被燒民家。另施恤典之意。分付。
정조 8년
副修撰李頤祥疏曰。伏以。臣頃叨憲職。屬有病故。自速過限之罪。猥荷分揀之恩。臣於伏枕昏迷之中。只切瞻天感祝之私。繼而有瀛館除命。屢下於旬日之內。恩旨馹召。先後聯翩。噫。臣是何人。偏蒙異渥。至此極哉。臣於前冬。怵迫嚴命。旣復冒出。則今何敢更事逡巡。以益逋慢之誅。而第臣所患軟脚之症。殆同病風之人。小失將攝。動致顚仆。近又氣虛血衰。瘀乘痰作。僵棄床簀。恐未得復爲完人。强策登途。斷無其望。玆將疾痛之呼。敢干仁覆之天。伏乞聖慈。俯賜怜察。亟遞臣職。俾得安意調治。仍勘臣罪。以肅朝綱。不勝幸甚。仍念臣伏覩我殿下。以聰明睿智之姿。受祖宗艱大之業。九載臨御。一念憂勤。上而廟社享祀。不以祁寒大雨。而必也親行之。軍國機務。不以微文細節。而必也上裁之。以至都下之生理。京外之賑濟。無非焦聖心。而費聖慮者。玉食不暇於日中。丙枕靡遑於夜分。凡在瞻聆。孰不欽仰。而臣愚過慮。或恐有欠於聖人節宣保嗇之方也。大抵無窮者事務。有限者精神。以此有限之精神。應彼無窮之事務。常使方寸之地。了無凝定之時。則安知無潛消暗損於不知不覺之中。而亦豈不大有妨於涵養之聖工乎。臣固知才難之嘆。莫若今時。致使聖衷獨勞於上。而古人云。天生一代之才。足了一代之事。亦惟在聖上愼簡。而責成之如何耳。豈可以堂堂千乘之尊。而不思所以收拾身心。保惜精神之道哉。噫。時務非不叢脞也。民事非不哀痛也。而悠悠萬事。未有大於聖躬之保嗇也。此臣所以奄奄委頓之中。有此耿耿附進之說。冀幸聖明之少垂察焉。答曰。具疏具悉。所陳認出憂愛。當體念矣。
정조 8년
獻納李祖承疏曰。伏以。臣跡本孤畸。人極庸陋。才非需時。智昧涉世。而幸際不世之會。偏被特達之眷。數月以來。恩誥聯翩。華貫要職。踐歷殆遍。榮顯太驟。戒懼彌深。至於銓郞之任。尤係極選。有非如臣無似。所可兜攬。而祗緣怵分而承膺。果致參政而狼狽。中間逡巡。自速逋慢之誅。畢竟句當。乃歸放倒之科。四方譏嘲。必將目之以無恥者流。臣亦無辭自解。臣不足恤。可惜名器。每欲一番呼籲。以暴難冒之義。而職是該司。隱忍度日。殆若從他笑罵。揚揚媒進者然。愧甚撻市。無面可顯。不自意薇垣新命。忽降於訟愆之地。縱幸自鳴之階始得。還恐已壞之防難伸。玆敢不避煩猥。略陳其實狀。臣情到此。其亦蹙矣。蓋當初事端。不過一言可否。及其亞銓之疏出。而厚被無限謬辱。到今冒出之後。宜無復事較絜。而黽勉供職。槪是不得已之事。一疏論辯。亦出不得已之意。臣雖不欲逐條呶呶。以傷忠厚之風。惟其下語深緊。操切太急。至曰天地生物之德。緣臣而歸虛。噫。人之不諒。胡至於此。臣誠莫曉其所以也。向來臨筵聖敎。丁寧懇惻。諭諸銓衡之臣。勉以疏通之方。藹然德意。與天無極。凡在注措之地。孰不欽歎而奉承哉。然其疏通之方。亦有取舍之分。不當枳而枳者。疏而通之。始乃疏通也。焉有不顧國是。角勝公議。爲報建德之仇者。諉之以無累見枳。夤緣事會。汲汲擧擬。然後方可謂之仰體好生之仁耶。臣之區區秉執。戒常在此。故初赴政席之日。亞銓首擧。一人要擬館職。臣以爲。昨日出肅。今日疏通。已涉太遽。況玆有關係處。尤合審愼。決難輕議。更加深量。未爲不可云爾。則亞銓乃牢持前說。必欲務勝盛加辭氣。迫之不已。臣果以此等之人。當塞而不當通爲答。伊時事實。不過如斯而已。及見其疏本。囫圇爲說。太欠別白。有若臣一切枳塞。其當疏通之人。何其差謬之甚也。噫。人見不同。物情難齊。而臣旣不量力於出處之際。又未苟同於携貳之論。惹疑受侮。無復餘地。靜思厥由。臣實自取。臣雖欲淟涊蹲冒。與同周旋。其勢誠末由矣。臣固不能隨人俯仰。人亦不肯爲臣顧惜。轉轉層激。事事葛藤。將使衆怒群忌。偏萃臣身。在人固無所損。而在臣誠不勝其疲惱也。此臣所以銓地一步。矢心自劃。雖被鈇鉞之誅。實無仍據之意者也。抑臣又有所撫躬而傷歎者。臣雖譾劣。顧其職則淸顯也。前後居是任者。不爲不多。而纔參一政。遽遭噂沓。自有銓郞以來。所未有者也。今若諉以職名之有異。唐突趨膺。不思所以息黥之道。則是重貽朝廷之羞也。召牌之下。進身無路。玆不得不冒入文字。仰瀆崇嚴。伏乞聖明。俯垂諒察。亟遞臣所帶職名。以安微分。仍令選部。勿復檢擬於銓郞之任。以謝人言。不勝大願。傳曰。旣非言事。亦非辭職。則捧入已涉曲循。況以疏代避。本有禁令。此上疏還給。捧納承旨從重推考。在院承旨亦爲推考。
정조 8년
甲辰四月十六日辰時。上御誠正閣。藥房承候入侍時。都提調徐命善。提調金華鎭。副提調吳載純。檢校提學徐浩修。直提學徐有防。假注書金孝建。記注官金健修。記事官尹行任。醫官吳道炯康命吉丁文壽。以次進伏訖。命善曰。夜來聖候諸節。若何。寢睡與水剌之節。比昨何如耶。上曰。神氣則似稍勝。而夜來未免失睡。故朝氣比昨有不逮矣。命善曰。命醫官診察。何如。上曰。使之入診。道炯等以次入診後。道炯曰。脈候夜來平順矣。命吉曰。外感今已和解矣。文壽曰。感氣則已盡和解。而猶有痰滯之候矣。華鎭曰。然則進御湯劑乎。道炯等曰。晩後更爲診察。商量製入。若何。上曰。好矣。命善曰。王大妃殿湯劑。自明日依本方煎入之意。敢達矣。上曰。王大妃殿進御一錢五分重人蔘粟米飮前方中。去縮砂白芥子。自明日一貼式依前煎入。出榻敎命善曰。每於使行。必以可合御乘馬。極擇貿來之意。前後申飭。非止一再。而驛官輩初不盡心。徒事塞責。若無一番激勸之政。則前頭事每患如此。此殊可悶矣。驛官金致瑞再昨年貿來馬二匹。皆入御乘。今春所貿來者。又至六匹之多。姑未知成就之果何如。而其所效勞。誠甚可嘉。此等人合有褒賞之典。故敢達矣。上曰。考例草記稟處。可也。出擧條命退。諸臣以次退出。
정조 8년
甲辰四月十六日酉時。上御誠正閣。坐直承旨入侍時。同副承旨金載瓚。假注書朴能源。記事官車亨衢尹行任。以次進伏訖。上命書傳敎曰。傳旨勿施。更令牌招。情勢雖難遽膺。獨不念分義事體。正言徐瀅修罷職。惟此處分。俾開來頭進身之路。收敍之後。更無得撕捱之意。嚴飭。又命書傳敎曰。兩南農形狀本。逐邑列錄。務從仔細。惟湖西一道。得雨多寡。被旱淺深。不能別白陳聞。前此申飭之意。果安在哉。洪忠監司申大升。推考。後勿如是泛忽之意。各別。嚴飭。又命書傳敎曰。俄筵以近來癘疫之熾盛。使之更加嚴飭。各部方痛形止。死亡數爻。隨卽別單登聞。而近日該府擧行。惟事塞責。徒歸無實之科。事體所在。誠極未安。該堂推考。部官從重推考。仍命退。諸臣以次退出。
정조 8년
甲辰四月十六日初更。上御誠正閣。坐直承旨入侍時。右副承旨趙興鎭。假注書朴能源。記注官金健修。記事官尹行任。以次進伏訖。上命書傳敎曰。臺諫牌去來。旣有申飭之命。則門鑰已下。尙無去來。下直守令。至今在闕中云。當該承旨推考。其中在外臺諫山林外許遞。與未差之代。政官牌招開政。待下批牌招署經。又命書傳敎曰。堂疏事體。無異臺章。而今日過齋之後。院吏掩置。仍爲留院。不可無飭。當該承旨從重推考。上曰。注書出去。違牌三司。知名以入。可也。賤臣承命出傳。記名回奏。上曰。違牌三司李延伋朴廣源李東稷竝禁推事。分付。賤臣承命出傳。還爲進伏。上命書傳敎曰。禁推玉堂遞差。舊錄中有情勢人許遞。今日政差出。又命書傳敎曰。今聞承旨言。修撰安策。以實𧏮來到闕外。無以承牌云。然則不可一例禁推。許遞。上曰。執義前望單子入之。出榻敎仍命退。諸臣以次退出。
정조 8년
行都承旨吳載純坐。行左承旨朴祐源坐直。右承旨金思穆坐直。左副承旨柳誼坐。右副承旨趙興鎭坐。同副承旨金載瓚坐。注書沈晉賢病一員未差。假注書金孝建仕朴能源仕直。事變假注書鄭觀輝仕。
정조 8년
以獻納李祖承牌不進罷職傳旨。傳于金思穆曰。只推。更卽牌招署經。
정조 8년
傳于吳載純曰。向日亞銓疏後。非不念提問當擬人之姓名。或慮轉致葛藤。未之果焉。昨見獻納李祖承疏語。雖不的指誰某。猶可依俙模索。然而置人於䵝昧之科。殊乖朝家陶甄之本意。伊時擬望人姓名。吏曹參判金夏材處。自政院問啓。前佐郞李祖承處。一體問啓。
정조 8년
吳載純。以弘文館言啓曰。本館下番闕直。事甚未安。今日政新除授玉堂。待下批仍卽牌招。以爲推移入直之地。何如。傳曰。與副學一體牌招。
정조 8년
朴祐源。以禮曹言啓曰。奎章閣移文內。本閣差備待令畫員抄啓時。生徒則待實官有闕。次次塡差事。節目。啓下矣。差備待令畫員李寅文。卽抄啓時生徒。而今聞實官有窠云。自本曹以李寅文卽爲啓差云。故圖畫署祿官全宗潤有頉。代以差備待令生徒畫員李寅文。塡差之意。敢啓。傳曰。知道。
정조 8년
柳誼。以都摠府言啓曰。副摠管邊得讓。以武臣堂上朔試射試官。訓鍊院。晝仕出去之意。敢啓。傳曰。知道。
정조 8년
金載瓚。以漢城府言啓曰。涉疑病方痛死亡之類。依昨日下敎。從實修報之意。更加申飭於各部及兩署矣。自今四月初一日至十五日。方痛死亡與郊外出幕兩署出幕之類。列錄報來。故隨報書入之意。敢啓。傳曰。知道。
정조 8년
義禁府啓目。左巡廳巡將具八柱原情云云。傳旨內辭緣。泛稱遲晩。所當請刑是白乎矣。曾經宣傳官。勿爲請刑。旣有先朝受敎。議處。何如。判付啓。依允。
정조 8년
獻納李祖承啓曰。臣年淺識蔑。本不合於淸朝耳目之任。忽於匪意。除旨遽降。召牌踵臨。臣固當竭蹶趨承。叩謝恩命。而情地危蹙。進身無路。不得不略入文字。仰瀆崇嚴。及伏見傳敎下者。責之以以疏代避。至令還給疏本。繼又下承宣重推之命。臣於是。滿心惶愧。益不知措躬之所也。第臣纔叨銓郞。遽遭狼狽。一身僇辱。無復餘地。職是郞官。呼籲路阻。怵畏嚴命。黽勉蹲仍。放倒廉隅。人將唾罵。自鳴之階。今焉始得。一言之辨。諒非獲已。當初實狀。已悉於原疏。今不必更事瀆擾。而疏旣還下。情未仰暴。雖被猥越之誅。不容泯默而止耳。蓋臣之區區秉執。亶出於明國是而重公議。携貳之論。旣未苟同。則擊逐之擧。勢所必至。果以一事可否。厚被亞銓之疑怒。至於形諸文字。盛加辭氣。操切太急。句斷容易。隱然歸之於一切枳塞。不欲對揚之科。夫通塞之際。關係甚重。十分審愼。務歸至當。乃是奉承之道。焉有因緣事會。强拂公議。汲汲擧擬以不當擬之人。如恐不及。方可謂之仰體德意耶。臣不欲索言。以傷忠厚之風。莫非臣旣不量力於出處。終未隨人而俯仰。惹疑受侮。至於此極。臣實自取。尙誰咎哉。玷汚淸選。貽羞縉紳。撫躬慙恧。無面可顯。職名雖殊。處義無異。以此情勢。其何敢仍冒於臺次乎。昨緣夜深。今始來避。所失尤大。請命遞斥臣職。答曰。是何異於怒室色市。銓席較挈。不關於薇垣去就。勿辭。亦勿退待。
정조 8년
大司憲蔡弘履。行副提學徐有防。執義姜。司諫申致權。應敎李魯春。掌令李碩九姜垣。持平韓用龜。獻納李祖承。校理沈基泰。副校理金啓洛。正言洪樂淵。修撰李勉兢成種仁啓曰。鄭致達妻之凶逆。前後聲討。已盡其千妖萬惡之罪。凡在血氣之倫者。莫不切齒痛心。噫。危逼聖躬。沮遏大策。厚獜之凶謀。而窩窟則此賊也。推戴逆禶。謀危宗社。範能之逆節。而根柢則此賊也。此豈容一日假息於覆載之間哉。三司之論。已及多年。轉而爲合辭之啓。合辭之啓。又閱幾年。而轉而爲伏閤之爭。當日處分。迺止於近島黜置。揆以邦憲。已爲失刑之大者。豈意今者。遽有出陸之命。不審殿下何爲此萬萬過擧也。噫嘻。此賊之有萬戮難赦之罪者。殿下之所嘗洞燭者也。無一分可恕之端者。殿下之亦嘗俯諭者也。國無法則已。如其不然。則夫安有謀危宗社之如此賊。而使其首領之得保也。危逼聖躬之如此賊。而有此內地之移置也。當初殿下之不忍置法。姑從次律者。不過曰恐傷先王之德也。欲體先王之心也。此則有大不然者。先大王之於渠。止慈至愛之德。如傷若保之恩。是固大聖人人倫之至耳。渠若有一半分人心。則固當謙恭謹畏。奉承聖意。而獨奈狼性難馴。虺毒潛肆。謀逼先王之儲嗣。幾危先王之宗社。而幸賴先大王日月之明。終不爲此賊之所熒惑。赫然明斷。丕建大策。以奠我宗祊於億萬年盤石之固。此先大王之宏謨英烈。卓越百王。昭垂萬世者也。惟其梟獍之凶。鬼蜮之情。不及彰著於在宥之日。未克斷恩而正法也。今若以先王慈愛之恩。貸此賊罔赦之罪。則非所以明先王之德。而體先王之心也。管叔致辟。何累於文王之盛德。而恩不掩義。所以爲周公之達孝也。以殿下之聖學高明。見理甚精。而何不劈破此義理之關。明正其亂逆之罪乎。夫朝廷命令之不由於喉院。罪謫去來之不關於王府。其爲後弊。有不可勝言。實非所望於聖明之時。而此亦猶屬餘事。妖凶如鄭妻。憯毒如鄭妻。而遽使移置於京師至近之處。巢穴得肆之地。喙息自如。防守不嚴。不但治逆之法。不當如是太緩。其爲慮患之憂。抑恐無所不至。請黜置罪人鄭致達妻爲先還配海島。仍令王府。夬正典刑。以洩神人之憤。噫嘻。痛矣。龜柱之罪。可勝誅哉。顧其地處何如。恩造何如。而不思報效之道。恣其濫猾之性。雖以壬辰疏中語言之。渠若有一分嚴畏儲君之心。豈敢以自內酬酢。登諸章奏。陳之於先大王之前乎。臣等於筵敎中。若有俯詢。其將何辭以對之諭。讀之未半。不覺心寒而骨冷。惟彼鳳漢罔赦之罪。國人所共憤。則秉義聲討。宜乎正大。亦何患無辭。而始也締結厚賊。暗逞私憾。終焉慫思乃叔。恐動天聽。以至於半夜扈衛。幾累先大王聖德。固已萬萬駭痛。而此猶不足。又敢以某年罔極不忍聞之說。恣意筆之於書。以慼我殿下之心。噫嘻。是可忍也。孰不可忍也。大抵龜柱之罪。一則不憚儲君。一則幾累聖德。一則語犯莫重。有一於此。人臣極罪。況兼此數者乎。且以趙峸事言之。其窮凶極惡情節。尤萬萬叵測。殿下旣賜之死。非不知其罪之必可誅也。間因臺啓而拿鞫。尤仰處分之嚴正。終下還寢之命。一令三反。王章太紊。君綱之姑息。國威之屑越。已無餘地。殿下於賊獜。旣已斷恩行誅矣。龜柱之凶逆。何異於賊獜。而一行一否。輿憤益激。又況以今番量翼𨩌諸逆之招觀之。根柢之所萌孽。龜賊也。窩窟之所豢養。龜賊也。其在塞亂源杜禍本之道。尤不容假息於海島。而尙今靳允。憂危轉深。若此度日。則將不知幾許量𨩌。又起於幾處。方來之慮。先事之虞。容有極哉。日前加籬時。雖有待處分之敎。而此賊處分。決不可一刻少待。請黑山島圍籬安置罪人龜柱。設鞫嚴問。夬正王法。噫嘻。痛矣。從古亂逆何限。而窮凶極惡。豈有如德相者哉。蝨附權奸。奴聽指使。與國榮所綢繆者。唯大計之沮遏也。與國榮所謀議者。唯國脈之潛圖也。四字凶言。已是振古所無之大逆。而到今眞贓。盡爲發露。逆節尤極凶慘。筵席不道之奏辭。草本罔測之疏語。實爲澤白泓諸賊之根柢。而末乃與仁京輩一種凶逆。聲氣相通。徒黨寔繁。或推爲大將。或署爲先鋒。至於謀聚徒衆。掠邑犯都。若非天佑宗祊。罪人斯得。滔天之禍。可勝言哉。德相乃以澤泓之罪首。又爲仁京之賊魁。雖千剮萬斫。不足以洩輿憤。而拿囚閱月。一未訊問。曾不得加一杖損一毛。使之徑斃於獄中。古今天下。寧有是哉。追律雖有禁條。而此賊則前後不道之言。皆出於渠口。諸賊承款之招。無非德相之結案。孥戮籍産之律。不施於此賊。其可曰國有三尺乎。請物故罪人德相亟施孥籍之典。答三司曰。不允。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。獻納李祖承。正言洪樂淵啓曰。澤遂爛熳同參於啓能。凶慘不道之謀。而只誅其身。王章已失。輿憤未洩。其陰凶情節。其父其弟。萬無不知之理。請彦衡養遂獻遂。竝令王府。設鞫嚴問。會遂之罪惡。與澤遂一而二二而一。則啓能凶慘不道之謀。決無不知。而忍杖不服。遽有酌處之命。有乖獄體。請還寢會遂。絶島定配之命。仍令王府。設鞫得情。李觀源。以啓能之壻。兼有師生之義。啓能凶慘不道之謀。決無不知之理。而以蒙騃爲敎。遽然酌處。有乖獄體。請還寢李觀源。定配之命。更令王府。設鞫得情。噫嘻。痛矣。以能賊萬古所無之逆魁。不卽正刑。徑先致斃。輿情莫不痛惋。此豈可以尋常物故。置而不論哉。論其平日罪犯。則陰樹逆種。密倡凶論。慫慂恒簡爲渠羽翼。糾結厚獜。自作窩主。待國洞執命之日。擬占台府。當李潭秉銓之時。把弄朝權。且以醴酒之說。大北之論。肆然脅持。百計嘗試。倡爲追崇之說。恐動儕流。沮遏代聽之逆。皆其部曲。則亂本凶圖。甚於耇輝師興。究其情節。已是萬戮猶輕。而及夫賊吉之招出後。凶言逆情。尤益綻露無餘矣。噫。癸亥反正之說。太甲桐宮之言。推戴逆禶之謀。某也爲大將。某也爲吏判。某也爲閫帥等說。爛熳於前後諸賊之供。而妖任埋凶之計。究其本則能賊也。逆範懷刃之凶。究其本則能賊也。特以凶頑之故。忍杖經斃。王章未伸。擧國同憤。今以渠之招辭觀之。雖優爲謀逆。以不少之人。何可遽然承服。又以爲。如欲殺之則速出斬之等語。肆然發惡。而且太甲桐宮之說。果與諸賊一席酬酢於開書。傳講其文義云者。與相吉澤遂之招。若合符契。卽此一節。乃渠之結案。旣以遲晩後物故。則不可以未及結案。置之。請遲晩後物故罪人啓能。亟施孥籍之典。啓能趾海等諸賊窮凶極惡。自有天地以來所未有者。而限以國法。賊能未施孥戮。賊趾兄弟。猶貸其凶種之稚少者。梟種稍長。安知不更肆獍惡。如範吉等所爲者耶。法令有限。而事變無窮。常事守法。處變貴權。從古聖賢。不能無義起者。所以善處變於法外之意。得其時中之權也。今殿下以自我防之。自我啓之。爲持難之端。其防也固是守法之常也。其啓也豈非處變之權。而一向膠守。不卽處分。則豈不有欠於懲亂逆防後患之大經大法耶。請令王府一依古典趾賊等凶種之年未滿者。待其稍長。卽施邦刑。俾絶凶逆易種養禍之患。噫嘻。痛矣。亂臣賊子。從古何限。而豈有若逆澤逆白窮凶極惡。載籍以來所未有所未聞者。而若論其窩窟根柢。則最中是已。噫。釀成前茅之逆澤。執手申托者最中也。圖出後殿之凶白。合謀行貨者最中也。此疏獨知之說。賊澤之供。如執左契。謹悉書疏之札。夢獜之招。不啻分明。平日腸肚之糾結。暗地排布之綢繆。殆同泥中之鬪獸。而雖以渠鞫庭自服者言之。問候一款。最爲逆疏之肯䋜。而酬酢爛熳。不敢掩諱。此又是渠主張之斷案。而乃於帳殿親問之時。狼毒勃慢之說。尤極憤惋。噫。彼最中。位至列鄕。身且休退。國家何負於渠。而非但包藏之心。乘機闖發。以其姪義翊之廢棄。陰懷怨懟之志。潛售窮凶之計。左翊右直前澤後白。頤指氣使。換面迭投。古今天下。寧有是耶。今此最中。卽是逆澤逆白之窩窟根柢。而窩窟之中。又有根柢。則亟加盤詰。趁今打破。惟在最中之嚴鞫得情。而一經推問。遽下島配之命。王章未伸。輿憤益激。請楸子島荐棘罪人最中。更令王府。拿致設鞫。期於得情。快正王法。煥億之罪。可勝誅哉。性旣妖邪。行且陰譎。勢之所使。甘心附賊。利之所在。不憚賣叔。手勢倏忽。設施陰巧。或有議論之相通。則甘爲紹介於國榮。或有謀計之排布。則一聽國榮之指揮。當國榮沮遏大計之日。四字凶言之疏。受之於國榮者。煥億是已。傳之於德相者。煥億是已。論其負犯。實有浮於德相。而況其疏草初本。下語尤極凶慘。有倍於四字者乎。及其罪惡彰露之日。敢生漫漶彌縫之計。註釋四字。誑惑群心。勸其疏擧之說。旣發於湖獄諸囚之招。海西群不逞之輩。又從而響應。轉相煽動。爲其漸染。以至前日澤白。今日仁京之窮凶劇逆。而腸肚相連。脈絡相貫。若論其根柢窩窟。一則煥億。二則煥億。昨日嚴訊之下。抵賴不服者。究厥情狀。萬萬巧惡。不可不嚴加刑訊。一一取服。而半日平問之餘。反下酌處之命。揆以獄體。寧有是理。請亟寢煥億。島配之命。仍令王府。加刑得情。快施王章。噫嘻。痛矣。德相之四字凶言。逆節昭著。中外之人。莫不聞知。苟有一分人心者。孰不欲沬血致討。而惟彼湖西一種不逞之徒。乃敢肆然營護。或稱丈席。或稱私號。至發通文。欲爲伸辨之計者。究厥心腸。誠極叵測。其窮凶情節。未及究覈。遽蒙酌處。獄體不嚴。輿憤轉激。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施常律。貞采之包藏禍心。做出凶書。論其情犯。萬萬凶悖。宜置大辟。以伸王章。而薄配海島。尙今假息。非但輿情憤激。竊恐王綱虧損。請島配罪人貞采。亟令王府。更爲設鞫。快正王法。答兩司曰。不允。
정조 8년
掌令姜垣啓曰。妖宦壽賢之締結一種嗜利之凶徒。爛熳和通之狀。渠旣明白納招。則豈可一日容貸於覆載之間乎。今此酌處之命。雖出好生之德意。而三尺至嚴。不可島縣爲奴而止。請大靜縣爲奴罪人金壽賢。依律處斷。爲奴罪人河翼龍金重得等。敢以罔測之說。做作眞諺之書。暗投宮禁之中。欲售危逼之計。究其所爲。萬萬窮凶。決不可一刻容貸於覆載之間。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。聖中之罪。可勝誅哉。包藏禍心。主張凶論。敢托不敢言之地。倡出不忍聞之說。作爲窩主。慫慂徒黨。故徐有臣朴宗甲李義駿輩。從而和之。交口讚引。噫嘻。痛矣。先大王朝十三年不着帽。而始仕於殿下。欲展蘊抱之說。尤極萬萬凶慘。且莫重義理。倚托怪鬼輩。欲售疑亂之計者。究厥心腸。與德師載翰。一串貫來者也。不仕於先大王朝者。卽先大王之逆臣。先大王之逆臣。卽殿下之逆臣。豈可一刻容息於覆載之間。而居謫以來。小不畏縮。乃敢聚會學徒。通接官隷。至登繡啓。大臣筵白。雖卽移配絶島。而經年爭執。尙逭王章。窮凶之節。無以嚴覈。亂賊之徒。無所懲畏。請大靜縣定配罪人聖中。亟令王府。設鞫嚴問。期於得情。快正王法。有臣宗甲義駿。和應聖中叵測之說。推詡薦引。看作奇貨。敢於書筵出入之時。肆然迭奏。噫嘻。痛矣。聖中之主張凶論。罪不容誅。而此輩之同一心腸。尤極痛惋。究厥罪犯。與聖中豈可異同。疑亂大義。欲售媒寵之計者。腸肚相連。情跡難掩。而只緣筵席語祕。尙未聲討。使凶徒無所懲畏。國法久而未伸。已極憤惋。到今日記旣播之後。如此負犯之至重者。不可一刻容貸。而削板放逐之律。不足以懲其罪犯。請削版罪人有臣宗甲義駿。竝令王府。設鞫嚴問。依律處斷。罪人趙嵎。以物故罪人峸之弟。今番諸賊之陰凶情節。萬無不知之理。而抵賴不服。端緖未究。遽有酌處之命。王章未伸。輿憤益切。請求禮縣移配罪人趙嵎。亟寢酌處之命。仍令王府。設鞫得情。快正王法。瑩中之附麗凶逆。擧世共知。而乙未冬相臣一疏。實關宗社大計。則伊時禍機。迫在呼吸。而瑩中。身爲憲長。敢以未詳知深文等說。顧護凶賊。欲售包藏之心。幸賴先大王日月之明。燭其情狀。至以能猾爲敎。則捨命樂禍之凶。已著於當日而無餘矣。顯忠之典。旣施於其時。承宣。則護逆之律。不可以荐棘而止。請薪智島荐棘罪人瑩中。設鞫嚴問。快施當律。噫嘻。李普行之罪。可勝誅哉。賦性妖邪。行己暗愎。脅肩諂笑。情態難掩。左右閃忽。伎倆漸巧。特一天生宵小之類耳。口蜜腹劍。林甫之後身。狐媚狼顧。京惇之餘套。以渠處地爲人。幸際承乏。兜攬至此。則不思知分報效之心。敢生眩惑跳踉之計。其貽害世道。將不知至於何境。有識之憂歎。固已久矣。雖以今番事觀之。亦出於計較利害之心。外托懲討之義。內售嘗試之計。是可忍也。孰不可忍也。此於渠。猶屬細故至於明義一部。是何等大義理。而渠之所論本事之外。乃敢攙及於有樹立之大臣。必欲漫漶義理。欺謾君父。包藏禍心。煽動一世。若此不已。則倫綱將至墜地。凶孽亦必生心。噫。彼普行。抑獨何意。循私負國。一至此哉。其心所在。有不可測。而此又渠卽一斷案。何幸聖明俯燭其情狀。處分明快。滿庭臣僚。孰不欽仰。而若論其負犯。不可不一問。快正其罪。請楸子島安置罪人李普行。亟令王府。拿鞫嚴問。噫。國榮之罪。可勝誅哉。聖上之倚毗何如。而乃敢貪天爲己。恃功自恣。彌天之罪。難貰之惡。實不勝指屈而枚擧也。威福在乎。權傾人主。淵膝惟意。鉗制朝紳。八方爭輸貨賄。百官多出門下。上以累聖上則哲之明。下以亂一初淸明之治。擧國臣民。莫不扼腕切齒。而此在渠猶屬細故耳。噫。宗社大計。莫急於廣儲嗣一事。則爲今日臣子者。其孰無憂歎顒望之心。而惟彼國榮。敢以顔面勢力等語。肆然於章奏之間。又以此事不可再擧之說。咆喝於公坐之中。略無顧忌。眩亂聽聞。暗地排布。惟恐陰謀之不售。藉重儒名。至有凶疏之製給。其所以沮遏大計。陰蓄異圖者。究厥心腸。萬萬凶慝。肆市之典。未足以洩神人之憤。而顯戮未加。陰誅先及。臥死牖下。王章未伸。古今天下。寧有是理耶。揆以邦憲。決不可以物故。置而不論。請物故罪人國榮。亟施孥籍之典。李義翊之附麗逆榮。同心沮遏之許多罪案。已悉於院啓之中。而至今倖逭。失之太寬。渠若有一分嚴畏之心。則固當杜門屛跡。含恩俟罪之不暇。而敢懷怨懟之心。陰結亂逆之徒。澤徵壁洞信宿之說。有白親切往來之狀。一一現發於鞫囚之招。而與其叔最中及從兄義直。暗地排布。密計綢繆。逆澤逆白之凶疏。次第粧出。窮凶情節。綻露無餘。則宜卽嚴覈窮詰。快施當律。一經取招。未及究竟。而遽下全釋之命。獄體之疎虞。輿情之憤鬱。當如何哉。請李義翊。更令王府。設鞫嚴問。期於得情。金養淳卽崔鍾岳之妹壻也。白疏未及呈之前。鍾岳袖示於養淳。其所排斥之說。顯有粧撰之跡。雖以忠臣之裔。特從惟輕之典。至有白放之命。而臣等之所駭憤者。政以忠臣之裔。名出鞫招。跡涉交通。此其罪比干連諸罪人。尤有甚焉。請金養淳。亟令王府。更爲設鞫。期於得情。李義直卽能賊之門徒也。妖譎之行。傳襲於尊師之地。怨毒之意。撑着於讎國之日。其所以揣摩希覬者。專出於幸災樂禍。而且以最中爲猶父。義翊爲從弟。家庭之所承受。同堂之所聞見。又如此矣。況以多年癈枳之蹤。常懷乘機肆毒之心。其爲識者之隱憂。亦已久矣。果然凶白持疏上來之時。歷宿宮村之說。至發於有源諸囚之招。噫嘻。渠以失志怨國之人。乃與凶白。聯枕款款。排布綢繆之狀。明若觀火。昭不可掩。則窩窟根柢。不獨在於最翊。脈絡肯䋜。可以得之於義直矣。請李義直亟令王府。設鞫得情。快正典刑。罪人任觀周。本以傾邪不正之類。常懷乘時跳踉之心。乃於逆澤凶疏之後。直訪其旅寓。執手殷勤。極口奬詡。至曰爾爲名疏。故不勝欽歎。特來相見云。噫嘻。痛矣。逆澤疏語。何等凶悖。上而誣逼聖躬。下而誑惑一世。爲白逆之前茅。襲德賊之凶言。苟有一分秉彝之天者。孰不欲食肉寢皮。而觀周亦人耳。獨何心腸。稱之以名疏。奬之以欽嘆。至以素昧之人。有此委訪之擧耶。近來人心陷溺。倫綱斁晦。一種不逞之輩。倡其凶說。而如此怪鬼之徒。從而響應。名以儒生。而如光泰天欽者。甘心護逆。名以朝官。而如觀周者。恣意助兇世道之寒心。容有極哉。且其窮凶情節。旣發於囚供。則其在獄體。亦不可不嚴加究覈。快正典刑。請南海縣移配罪人任觀周。亟令王府。設鞫嚴問。期於得情。煥九卽一貸頭之逆孽。以德相爲叔。以煥億爲弟。凶頑之性。自來伎倆。妖譎之習。爲世指目。一自今番諸獄之出。貞采之逆節。路脈咸湊於渠身。德相之凶言註釋。莫諱於訊庭。窮凶情節。綻露無餘。而唯我聖上。過推好生之德。姑置島配之典。渠於生出獄門之後。若有一分嚴畏之心。固當捧頭趲程之不暇。而乃反符同羅卒。遲徊中路。交通書札。求覓衣服。甚至於咆喝邑吏。雇人使喚。迂路作行。唯意所欲。噫嘻。痛矣。從古鞫囚何限。而豈有若此賊之放恣獰頑。全無忌憚者乎。以此推之。則渠之平日梟腸狼性。眼無國法之狀。尤自難掩。此而置之。則亂賊益復跳踉。凶徒將無懲畏。窮覈鋤治。不容少緩。而拿來拘囚。尙未一問。遽有酌處之命。雖因臺啓。不卽發配。而其窮凶情節。決不可仍因不問。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。
정조 8년
司諫申致權啓曰。大靜縣爲奴罪人金壽賢。以幺麽宦寺。交結士夫。終爲凶賊之根柢。而況其窮凶極惡之語。敢欲潛售亂逆之心。究厥罪惡。萬戮猶輕。情節未盡究覈。輿情莫不憤惋。請大靜縣爲奴罪人金壽賢。更令王府。設鞫嚴問。依律處斷。爲奴罪人河翼龍金重得等。做出叵測之說。作爲眞諺之書。潛投深嚴之地。欲售危逼之計。究厥情狀。亘古所無。決不可一刻容貸於覆載之間。請爲奴罪人河翼龍金重得。亟命王府。設鞫得情。快正王法。噫嘻。痛矣。聖中有臣宗甲義駿等罪犯。尙何言哉。倡邪說而作爲窩窟。結凶徒而交相吹噓。暗地綢繆。設計妖凶。敢欲疑亂於莫重之義理。至以十三年不着帽等說。肆然陳奏於筵席。究厥腸肚。實與德師載翰輩一串貫來者也。噫。彼諸賊。旣皆伏法。則顧此群兇。獨可容貸耶。情跡旣露。負犯至重。決不可一刻容貸。而況且聖中居謫以來。不思畏縮。乃敢聚會學徒。通接官隷。至登繡啓。大臣筵白。雖卽移配絶島。而此輩久逭王章。亂賊無以懲畏。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。罪人克觀克泰。以妖任之同氣。凶謀逆節。爛熳同參。而嚴訊之下。抵賴不服。未克究覈。只施應坐之律。定配罪人萬赫。以逆能之私人。往來逆澤。綢繆情節。綻露無餘。而未及承款。遽有酌處之命。王章未伸。輿憤莫泄。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。遠竄罪人安兼濟。以狎邪小人。附麗凶逆之門。倀鬼於厚謙。鷹犬於獜漢。左右跳踉。前後闔闢。凶謀祕計。無不力贊。浮言妖說。率多譸張。王敦之錢鳳。桓溫之却超。今古一轍。而善地薄竄。邦刑不加。況今獜謙雖伏王法。而凶徒盤結。實多伏戎之憂。究覈情節。此賊最爲機括。藉曰孤雛腐鼠。無足以汚我刀鉅。則天網不免於太恢。奸謀無時而盡發。亂臣賊子。益何所忌憚。而國家之虞危。恐終無已時也。請還寢遠竄罪人安兼濟。放送之命。仍令王府。設鞫嚴問。期於得情。依律處斷。恒烈善海。何等凶逆。而其兄弟子姪。晏然在家。無異平人。治逆不嚴。防患太疎。厚謙逆節。萬古所無。而時謙等以逆厚之同産。偃處近郊。尙未施當律。輿情憂憤。去而益甚。請恒善支屬。亟令散配。時謙兄弟。竝投絶島。以嚴隄防。乙未冬相臣之疏。實關宗社之大計。凡有血氣者。孰不知出於忠赤。而身爲憲長。顧護凶逆。敢以深文等說。欲售包藏之心。幸賴至明之天。得無不測之危。而至今思之。心骨俱寒。論其負犯。附麗凶黨。猶屬細故。豈可以荐棘而止哉。請荐棘罪人瑩中。亟令王府。設鞫嚴問。快施當律。噫嘻。痛矣。朴宗集之罪。可勝誅哉。渠以乙未罷榜中人。緣於憑覈之無路。尙稽邦憲之亟加。而至於擅刪日記。漫漶義理。其跡至妖。其計叵測。科事之外。不可不一問。請巨濟府絶島安置罪人朴宗集。亟令王府。拿鞫得情。施以當律。今番鞫獄。諸賊之情節。俱極巧惡。而減死定配罪人德秀。以逆宦國來之子。德泰之弟。與志恒綢繆之狀。綻露無餘。而前後嚴訊。抵賴不服。究厥情狀。萬萬痛惡。酌處之命。雖出於好生之德。揆以獄體。不可不窮核得情。請減死定配罪人德秀。亟令王府。更加嚴鞫。快正王法。逆賊尙魯。卽是千萬古所未有之劇賊。而孥戮之典。旣施旋寢。噫。此賊之未伏王章。徑自殞斃。已極神人之憤矣。假使此賊。頑然尙在。則千剮萬斫。不足以懲其罪。孥之戮之。在法當然。凡係祖宗朝金科玉條。猶或隨時變通。則今此追孥之禁。自近年斷然定行。守之太固。致使應行之律。不得施於此賊。萬有一日後惡逆之如尙魯窮凶者。抵賴不服。頑忍徑斃。則孥戮之法。其將不施乎。罪在罔赦。事關後弊。請逆賊尙魯。亟施孥戮之典。噫。以國榮之亘萬古所無之窮凶劇逆。而得保首領。臥斃牖下。朝廷之刑政紊矣。國人之憤菀深矣。古今天下。寧有是耶。噫嘻。痛矣。國榮貪天爲己之罪。恃寵自恣之惡。屈指而不可枚擧。罄竹而難以盡書。四載之間。世道陷溺。人心醉狂。皆不出國榮之一圈套。及渠黜退之後。公車畓臻之言。聲罪無餘。而最是沮遏大計一事。卽千古權奸所未有之凶謀逆節。而至若手製凶疏。頤使德相爲表裏和應之計者。雖千刳萬剔。未足以正其罪之萬一。且渠告退之日。其所引洛誥首章一句語。卽不道之斷案。惟此一言。乃是千古所無之凶逆也。以凶卓之罪。只施放還之律。以逆敦之惡。尙稽跪斬之典。如此而王法何以行乎。亂賊何以懼乎。到今輿憤之少洩者。惟在於亟施大逆之律。而徒緣其身之徑斃。未擧應行之極律。然則耇輝何以有追施之律。尙能何以有追施之請乎。如此亘古亘今極凶極惡之逆。決不可以常例論。請物故罪人國榮亟施孥籍之典。夢獜卽逆澤之食主人也。澤徵之陰謀凶計。夢獜無不與知。而至於今番凶疏。受其立草。字字呼寫。見其中旨意之凶慘。爲澤徵慮之。而酬酢之言。極其陰祕。及未就鞫之時。最中叔姪與澤徵綢繆之狀。雖發其端。半吐半呑。終不直告。致使逆獄肯䋜。不得明覈。而遽然酌處。崔鍾岳卽有白之女壻也。其人極爲陰譎。其供亦甚閃忽。袖凶疏而質問於金養淳。看朝紙而論難於鄭聖休。且於構進凶疏之日。倩人繕寫。借隷投呈。爲有白效力者。靡不用極。其與聞凶疏。爛熳相議之跡。昭不可掩。而敢生粧撰之計。欲免同情之律。嚴覈得實。有不可緩。而遽然酌處。鄭聖休卽有喆之妻甥也。以切姻之故。與有白親密。採取僻聞倡和之凶論。而激動有白之說。已發於鍾岳之招。且其共看朝紙。迭言不敢言之事。及其對質之時。語多見屈。跡甚可疑。而特以年老之故。未及究竟。遽命白放。今此三囚之干連於逆獄者。非比尋常。而纔經平問。同時酌決。王法太寬。輿情益鬱。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。澤白兩賊窮凶極惡之罪。實是載籍以來所未有所未聞。則凡有血氣之倫。孰不欲手刃口磔。食肉寢皮。而噫。彼崔光泰金天欽。身居首善之地。反懷護逆之心。挺身立幟。角勝懲討之論。究厥腸肚。與澤白一而二二而一也。義理之晦塞。人心之陷溺。一至於此耶。此等梟獍之類。決不可島配而止。請島配罪人崔光泰金天欽。亟令王府。設鞫得情。快正典刑。樂彬本以妖慝之物。加以凶悖之行。目不識丁而濫竊科第。慾甚充壑而猥叨藩寄。以賊榮爲姪而籍其餘焰。以凶純爲兄而濟以同惡。其貪饕不法。兜攬威權之罪。在渠猶屬薄物細故。而至於沮遏大策。卽渠家叔姪通天之大罪。暗地綢繆。公肆沮戲者。論其情跡。厥罪惟均。而榮旣先斃。情節未究。則今此究覈之道。惟在樂彬。當初薄竄。不過懲貪之政。王章久屈。輿憤益激。而況今澤白兩逆情節盡露之後。拔根治本之道。尤不容少緩。請甲山府竄配罪人樂彬亟令王府。設鞫嚴問。施以當律。義翊之許多罪惡。已悉於前啓中。至今倖逭。失之太寬。而在渠道理。固當闔門俟勘。謝絶人客。而敢懷怨懟之心。陰結亂逆之徒。逆澤壁洞信宿之說。賊白親切往來之狀。畢露於鞫囚之招。而與其叔最中及從兄義直。暗地排布。密計綢繆。澤白凶疏。次第粧出。窮凶情節。彰著無餘。宜卽窮覈。快施當律。而一番取招。未及究竟。遽下全釋之命。獄體疎虞。輿情憤惋。請義翊。更令王府。設鞫嚴問。期於得情。快正王法。噫嘻。痛矣。煥程煥周煥九。卽劇逆德相之子若姪也。以德相之窮凶極惡。爲諸賊之窩窟根柢。而不加一次之刑。不捧一字之供。終至徑斃於囹圄。其盤問究覈之道。惟在於煥程煥周。而今乃一不嚴訊。遽然酌配。揆以獄體。未免失之太寬。而況德賊孥籍之啓。今方期於準請。則當施應坐一律。尤豈可輕先發配乎。煥周雖已物故。煥九方囚捕廳。請還寢煥程。發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月十七日卯時。上御誠正閣。推考房承旨入侍時。右承旨金思穆。假注書朴能源。記事官李崑秀尹行任。以次進伏訖。上曰。藥房都提調以下入侍。賤臣承命出。與都提調徐命善。提調金華鎭。副提調吳載純。檢校直提學徐浩修。假注書金孝建。醫官吳道炯康命吉丁文壽偕入進伏。上曰。左承旨入侍。出榻敎朴祐源進伏。命善曰。夜間諸節。若何。上曰。比昨別無加減矣。命善曰。寢睡等節。若何。上曰。夜以政官事。未免失睡矣。命善曰。令諸醫診察聖候。似好矣。上曰。入診。可也。道炯等入診訖。退伏。道炯曰。脈候夜來差勝。而似微弱矣。命吉曰。比昨似有減勢矣。文壽曰。比昨頗爲調均。而痰候脈候亦差減矣。上曰。夜間連出虛汗矣。命善曰。似緣氣候不足之致矣。仍顧問道炯等曰。湯劑則差晩。診察後議進。何如。道炯等曰。更診後議進爲好矣。上命都提調以下先退。仍下敎曰。翰林先生案及薦記。注書出去持入。可也。賤臣承命捧入。上曰。昨日弘文館草記。旣已允下。則長官亦當一體出牌。而何不擧行乎。知入。可也。賤臣承命出傳。未及回奏。上命退。諸臣以次退出。
정조 8년
行都承旨吳載純坐。行左承旨朴祐源坐。右承旨金思穆坐。左副承旨柳誼坐直。右副承旨趙興鎭坐。同副承旨金載瓚坐直。注書沈晉賢仕一員未差。假注書朴能源仕直。事變假注書鄭觀輝仕。
정조 8년
以漢城主簿李羲寅拿處傳旨。傳于金載瓚曰。分揀。
정조 8년
傳于柳誼曰。宣傳官李弘遠白慶周汰去。
정조 8년
以洪忠水使申㬚庇仁縣人物渰死事啓本。傳于趙興鎭曰。嚴飭搜極形止狀聞事。分付。
정조 8년
以咸鏡監司咸興府民家燒燼狀啓。傳于金載瓚曰。本府民家燒燼。若是夥然。聞甚矜慘。災歲賙恤。尤當拔例參考。年前被災時。最優例爲之事。自廟堂卽爲行會。初三日之事。十一日始爲登聞。稽忽。甚矣。仍令該道。委折據實狀聞。
정조 8년
大司憲蔡弘履。行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理沈基泰。副校理金啓洛。獻納李祖承。正言洪樂淵。修撰李勉兢成種仁啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。獻納李祖承。正言洪樂淵啓曰。請彦衡養遂獻遂。竝令王府。設鞫嚴問。請還寢會遂。絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
掌令李碩九啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削板罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。
정조 8년
正言洪樂淵啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古人島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程。發配之命。仍令王府。竝囚煥程煥九。嚴訊取服。各施當律。答院曰。不允。第三件事第五件事第十五件事。亟停勿煩。措辭見上
정조 8년
甲辰四月十八日辰時。上御重熙堂。禮房承旨入侍時。行左承旨朴祐源。記事官沈晉賢。記注官金健修。記事官尹行任。以次進伏訖。上命讀公事。仍命退。承史以次退出。
정조 8년
行都承旨吳載純坐。行左承旨朴祐源坐直。右承旨金思穆坐直。左副承旨柳誼坐。右副承旨趙興鎭坐。同副承旨金載瓚坐。注書沈晉賢仕一員未差。假注書朴能源仕直。事變假注書鄭觀輝仕。
정조 8년
傳于吳載純曰。吏工換房。
정조 8년
金思穆啓曰。筵話何等嚴祕。而卽伏聞昨日入直宣傳官。傳喝於注書。宣傳官汰去時筵說。要得詳報云。事未前聞。極爲驚駭。當該宣傳官。所當重勘。而本院請推之外。無他可施之罰。何以爲之。敢稟。傳曰。筵話何等嚴祕。大官之所不可送喝探問。則渠輩亦有知覺。犯此罪科。實出常情之外。注書旣云分明聽之。至有來告堂上之擧。渠輩似無發明之端。然其律至重。所係亦不輕。不可遽然處分。昨日入直宣傳官等。竝令該府拿囚嚴問。捧口招以聞。可也。
정조 8년
傳于趙興鎭曰。政官牌招開政。
정조 8년
有政。吏批。判書李在簡進。參判金夏材牌不進。參議趙鼎鎭進。右副承旨趙興鎭進。以柳義養爲大司諫。李尙度爲正言。曺遠振爲副應敎。李謙彬爲校理。曺允大爲副校理。趙濟魯洪樂恒爲副修撰。李書九爲兵曹佐郞。趙時謙爲司乂。李勉兢爲西學敎授。田光說爲金海府使。吳載絅爲造紙別提。奉常參奉單金致簡。學錄單任希鐸金德老。學諭單朴暉。故漢城尹權伯宗贈左贊成例兼贈職事。承傳。
정조 8년
兵批。判書徐有隣進。參判鄭昌順病。參議鄭枋入直進。參知安聖彬病。行左承旨朴祐源進。以金履素爲都摠管。林鵬翰爲洪州營將。護軍李兢淵兪彦脩李東郁安廷玹徐有成池應龍成鼎鎭李壽咸洪百源竝單付。副司直鄭好仁李時秀李聖圭趙英鎭柳孟養金履鏞李度謙李翼晉李謙彬李洪載竝單付。副司果安策孟至大洪樂恒姜忱李頤祥權裕李顯默李家煥權儐竝單付。
정조 8년
傳于柳誼曰。宣傳官未差之代。今日政差出。
정조 8년
再政。兵批。以曺命楫李晳爲宣傳官。
정조 8년
以宣傳官望單子。傳于金思穆曰。建陽門放鑰。與闕門同時爲之。苟作標信。閑雜人無得往來。而再昨夜事。聞甚駭怪。雖有處分。更思渠以新進。不識東西。則不能申飭之罪。惟在伊日承傳及右位。汰去。特爲分揀。此望筒勿施。
정조 8년
朴祐源。以弘文館言啓曰。新除授副校理曺允大。副修撰趙濟魯洪樂恒。卽爲牌招察任。何如。傳曰。允。
정조 8년
朴祐源。以弘文館言啓曰。新除授副應敎曺遠振時在京畿驪州地。經筵入番事緊。請斯速乘馹上來事下諭。傳曰。依啓。
정조 8년
大司憲蔡弘履。行副提學徐有防。執義姜。司諫申致權。應敎李魯春。掌令李碩九姜垣。持平韓用龜。校理沈基泰。副校理金啓洛。獻納李祖承。正言洪樂淵。修撰李勉兢成種仁啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答三司曰。不允。
정조 8년
大司憲蔡弘履。執義姜。司諫申致權。掌令李碩九姜垣。持平韓用龜。獻納李祖承。正言洪樂淵啓曰。請彦衡養遂獻遂。竝令王府。設鞫嚴問。請還寢會遂。絶島定配之命。仍令王府。設鞫得情。請還寢李觀源。定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億。島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答兩司曰。不允。
정조 8년
執義姜啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請求禮縣移配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請南海縣移配罪人任觀周。亟令王府。設鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。第四件事第五件事第九件事第十件事。亟停勿煩。
정조 8년
司諫申致權啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟。放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊。更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九嚴訊取服。各施當律。答院曰。不允。第三件事第五件事第十五件事。亟停勿煩。措辭見上